ਸੀਰੀਆ ਦੀ ‘ਸ਼ਾਂਤੀਦੂਤ’ ਅਖਵਾਉਣ ਵਾਲੀ ਨੇਤਾ ਦਾ ਕਤਲ, ਉਸ ਦੀ ਦੋਸਤ ਨੇ ਕਿਹਾ, 'ਅਸੀਂ ਉਸ ਔਰਤ ਨੂੰ ਗੁਆਇਆ ਜੋ ਸ਼ਾਂਤੀ ਲਈ ਕੰਮ ਕਰ ਰਹੀ ਸੀ'\nਹੈਫ਼ਰੀਨ ਖ਼ਲਕ ਦਾ 12 ਅਕਤੂਬਰ 2019 ਨੂੰ ਉੱਤਰੀ ਸੀਰੀਆ ਵਿੱਚ ਕਤਲ ਕਰ ਦਿੱਤਾ ਗਿਆ ਸੀ, ਇਸ ਦੇ ਖ਼ਿਲਾਫ ਇਟਲੀ ਵਿੱਚ ਲਾਲ ਹੱਥ ਕਰਕੇ ਵਿਰੋਧ ਜਤਾਇਆ

ਅਹਰਾਰ ਅਲ-ਸ਼ਰਕੀਆ ਨਾਮ ਦੇ ਗੁੱਟ ਨੇ ਕਿਹਾ ਹੈ ਕਿ ਉਹ ਕਤਲ ਲਈ ਜ਼ਿੰਮੇਵਾਰ ਨਹੀਂ ਹੈ ਹਾਲਾਂਕਿ, ਸਬੂਤ ਕੁਝ ਹੋਰ ਹੀ ਕਹਾਣੀ ਕਹਿੰਦੇ ਹਨ। 

34 ਸਾਲਾ ਹੈਫ਼ਰੀਨ ਖ਼ਲਫ਼ ਸੀਰੀਆ ਵਿੱਚ ਸਾਰੇ ਭਾਈਚਾਰੇ ਵਿਚਾਲੇ ਬਰਾਬਰੀ ਨੂੰ ਲੈ ਕੇ ਮੁਹਿੰਮ ਚਲਾ ਰਹੀ ਸੀ ਅਤੇ ਉਨ੍ਹਾਂ ਨੇ ਉੱਤਰੀ ਸੀਰੀਆ ਵਿੱਚ ਤੁਰਕੀ ਦੇ ਹਮਲੇ ਦਾ ਜ਼ਬਰਦਸਤ ਵਿਰੋਧ ਕੀਤਾ ਸੀ। 

ਉੱਤਰੀ ਸੀਰੀਆ ਦਾ ਕੰਟ੍ਰੋਲ ਕੁਰਦਾਂ ਦੇ ਹੱਥਾਂ ਵਿੱਚ ਸੀ ਅਤੇ ਇਸ ਥਾਂ ਨੂੰ ਕੁਰਦ ਜ਼ਬਾਨ ਵਿੱਚ ਰੋਜਾਵਾ ਕਿਹਾ ਜਾਂਦਾ ਹੈ। 

ਇਹ ਵੀ ਪੜ੍ਹੋ-

ਸਾਰੇ ਭਾਈਚਾਰੇ 'ਚ ਬਰਾਬਰੀ 

ਇਸ ਨੌਜਵਾਨ ਨੇਤਾ ਨੇ ਫਿਊਚਰ ਸੀਰੀਆ ਪਾਰਟੀ ਦਾ ਗਠਨ ਕਰਨ ਵਿੱਚ ਮਦਦ ਕੀਤੀ ਸੀ ਜਿਸ ਦਾ ਮਕਸਦ ਈਸਾਈ, ਕੁਰਦਾਂ ਅਤੇ ਸੀਰੀਆਈ ਅਰਬਾਂ ਵਿਚਾਲੇ ਕੰਮ ਕਰਦੇ ਹੋਏ ਖੇਤਰ ਦਾ ਦੁਬਾਰਾ ਨਿਰਮਾਣ ਕਰਨਾ ਸੀ। 

ਖ਼ਲਫ਼ ਦੀ ਦੋਸਤ ਅਤੇ ਉਨ੍ਹਾਂ ਦੀ ਸਾਬਕਾ ਸਹਿਕਰਮੀ ਨੁਬਾਹਰ ਮੁਸਤਫ਼ਾ ਕਹਿੰਦੀ ਹੈ, "ਮੈਂ ਆਪਣੀ ਭੈਣ, ਇੱਕ ਕਾਮਰੇਡ ਅਤੇ ਮੇਰੇ ਲਈ ਇੱਕ ਨੇਤਾ ਨੂੰ ਗੁਆਇਆ ਹੈ।"

"ਅਸੀਂ ਉਸ ਔਰਤ ਨੂੰ ਗੁਆਇਆ ਹੈ ਜੋ ਦੂਜੀਆਂ ਔਰਤਾਂ ਲਈ ਆਵਾਜ਼ ਚੁੱਕਦੀ ਸੀ। ਜੋ ਲੋਕਾਂ ਨੂੰ ਮਜ਼ਬੂਤ ਕਰਨਾ ਚਾਹੁੰਦੀ ਸੀ ਅਤੇ ਸ਼ਾਂਤੀ ਲਈ ਕੰਮ ਕਰ ਰਹੀ ਸੀ।"

12 ਅਕਤੂਬਰ 2019 ਦੀ ਸਵੇਰੇ 5.30 ਵਜੇ ਖ਼ਲਫ਼ ਉੱਤਰੀ ਸੀਰੀਆ ਦੇ ਅਲ-ਹਸਾਕਾਹ ਸ਼ਹਿਰ ਲਈ ਨਿਕਲੀ ਸੀ। ਰੱਕਾ ਵਿੱਚ ਉਨ੍ਹਾਂ ਦੀ ਪਾਰਟੀ ਦੇ ਮੁੱਖ ਦਫ਼ਤਰ ਤੋਂ ਤਿੰਨ ਘੰਟੇ ਦੀ ਦੂਰੀ 'ਤੇ ਇਹ ਥਾਂ ਸੀ ਜਿਸ ਲਈ ਉਹ ਐੱਮ-4 ਹਾਈਵੇ ਤੋਂ ਜਾ ਰਹੀ ਸੀ।

ਇਸ ਇਲਾਕੇ ਤੋਂ ਅਮਰੀਕੀ ਸੈਨਾ ਨੂੰ ਹਟਾਏ ਹੋਏ ਸਿਰਫ਼ ਤਿੰਨ ਦਿਨ ਹੀ ਹੋਏ ਸਨ। ਅਮਰੀਕੀ ਸੈਨਾ ਦੇ ਹਟਾਏ ਜਾਣ ਤੋਂ ਬਾਅਦ ਤੁਰਕੀ ਰਾਸ਼ਟਰਪਤੀ ਆਰਦੋਆਨ ਨੂੰ ਸੀਰੀਆ ਵਿੱਚ ਵੜ ਕੇ ਸੈਨਾ ਦਾ ਆਪਰੇਸ਼ਨ ਚਲਾਉਣ ਦੀ ਆਗਿਆ ਮਿਲ ਗਈ ਸੀ। 

ਹੈਫ਼ਰੀਨ (ਵਿਚਕਾਰ) ਨੇ ਫਿਊਚਰ ਸੀਰੀਆ ਪਾਰਟੀ ਦੇ ਗਠਨ ਵਿੱਚ ਮਦਦ ਕੀਤੀ ਸੀ

ਐੱਮ-4 ਹਾਈਵੇ ਸੀਮਾ ਦੇ ਨੇੜੇ ਨਹੀਂ ਹੈ ਪਰ ਇਸ ਸਵੇਰ ਚਸ਼ਮਦੀਦਾਂ ਦਾ ਕਹਿਣਾ ਸੀ ਕਿ ਤੁਰਕੀ ਤੋਂ ਸੀਰੀਆ ਵਿੱਚ ਆਇਆ ਇੱਕ ਸੈਨਿਕ ਦਸਤਾ ਐੱਮ-4 ਤੋਂ ਹੁੰਦੇ ਹੋਏ ਦੱਖਣ ਵੱਲ ਜਾ ਰਿਹਾ ਸੀ। 

ਟੈਲੀਗ੍ਰਾਮ 'ਤੇ ਵੀਡੀਓ 

ਇਹ ਦਸਤਾ ਤੁਰਕੀ ਸਮਰਥਿਤ ਬਲ ਸੀਰੀਆਈ ਰਾਸ਼ਟਰੀ ਸੈਨਾ (ਐੱਸਐੱਨਏ) ਦਾ ਹਿੱਸਾ ਸੀ। ਇਹ ਰਾਸ਼ਟਰਪਤੀ ਬਸ਼ਰ ਅਲ-ਅਸਦ ਦੀ ਕੇਂਦਰ ਸਰਕਾਰ ਦੀ ਸੈਨਾ ਨਹੀਂ ਹੈ। 

ਐੱਸਐੱਨਏ ਦਾ 2019 ਵਿੱਚ ਤੁਰਕੀ ਨੇ ਗਠਨ ਕੀਤਾ ਸੀ। ਇਹ 41 ਗੁੱਟਾਂ ਦਾ ਇੱਕ ਸਮੂਹ ਹੈ ਜਿਸ ਵਿੱਚ 70 ਹਜ਼ਾਰ ਤੋਂ ਵੱਧ ਸੈਨਿਕ ਹਨ। 

ਇਨ੍ਹਾਂ ਗੁੱਟਾਂ ਕੋਲ ਤੁਰਕੀ ਦੀ ਟ੍ਰੇਨਿੰਗ ਅਤੇ ਹਥਿਆਰ ਹੈ। ਅਮਰੀਕੀ ਸੁਰੱਖਿਆ ਬਲਾਂ ਦੇ ਜਾਣ ਬਾਅਦ ਇਹ ਬਲ ਉੱਤਰ-ਪੂਰਬੀ ਸੀਰੀਆ ਵਿੱਚ ਕੁਰਦ ਬਲਾਂ ਨਾਲ ਲੜ ਰਹੇ ਹਨ। 

12 ਅਕਤੂਬਰ 2019 ਨੂੰ ਇਸ ਦੇ ਇੱਕ ਗੁੱਟ ਅਹਰਾਰ ਅਲ-ਸ਼ਰਕੀਆ ਨੇ ਇਨਕ੍ਰਿਪਟਡ ਮੈਸੇਜਿੰਗ ਐਪਲੀਕੇਸ਼ਨ ਟੈਲੀਗ੍ਰਾਮ 'ਤੇ...\n\ntl;dr:
ਬੀਬੀਸੀ ਨਿਊਜ਼ ਅਰਬੀ ਦੀ ਜਾਂਚ 'ਚ ਅਜਿਹੇ ਸਬੂਤਾਂ ਦਾ ਪਤਾ ਲੱਗਾ ਹੈ ਜੋ ਇਸ਼ਾਰਾ ਕਰਦੇ ਹਨ ਕਿ ਸੀਰੀਆਈ-ਕੁਰਦ ਰਾਜਨੇਤਾ ਹੈਫਰੀਨ ਖ਼ਲਫ਼ ਦਾ ਕਤਲ 'ਚ ਤੁਰਕੀ ਸਮਰਥਿਤ ਸੀਰੀਆਈ ਰਾਸ਼ਟਰੀ ਸੈਨਾ ਦੇ ਇੱਕ ਗੁੱਟ ਦਾ ਹੱਥ ਹੈ।